**VEDTEKTER FOR HØIETUN BARNEHAGE.**

1. **FORVALTNING AV BARNEHAGEN**

Høietun Barnehage eies og drives av Mosby Indremisjon, som bygger sin virksomhet på Den Norske Kirkes grunn. Barnehagen skal drives i samsvar med gjeldene lover, forskrifter og retningslinjer. Barnehagen har utvidet formålsparagraf.

1. **FORMÅLS BESTEMMELSE**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal være en pedagogisk virksomhet. Rammeplanen for barnehager gir retningslinjer for barnehagens innhold og oppgaver.

Høietun Barnehage har utvidet kristen formålsbestemmelse og vektlegger de kristne verdier og tradisjoner.

1. **SAMARBEIDSUTVALGET/STYRET**

Samarbeidsutvalget skal være et rådgivende, kontaktskapende og samarbeidsorgan mellom foreldre, personalet og eier. Utvalget skal bl.a. fastsette årsplanen for barnehagens pedagogiske virksomhet. Det består av 2 representanter valgt av foreldrene, 2 representanter fra eier og 2 representanter fra personalet.

Foreldrenes og personalets representanter velges for 1 år.

Eiers representanter velges på årsmøte i Indremisjonen. Representantene begynner i barnehagestyret på høsten, og velges inn i styret for 2 år av gangen.

Styreren har møte-, tale- og forslagsrett i styret. Styreren har ikke stemmerett med mindre vedkommende er valgt inn i styret.

1. **FORELDRE OG BARNS MEDVIRKNING.**

For å sikre samarbeidet med barnas hjem skal hver barnehage ha et foreldreråd og et

samarbeidsutvalg. Barn i barnehagen har rett til å gi uttrykk for sitt syn på barnehagens daglige

virksomhet. Barnets synspunkter skal tillegges vekt i samsvar med dets alder og modenhet.

* 1. **FORELDRERÅD**

Foreldrerådet består av alle foreldre/foresatte til barn i barnehagen.

Foreldrerådet skal fremme felles interesser til foreldre og bidra til at samarbeidet mellom barnehage og hjem skaper et godt barnehagemiljø. Foreldrerådet skal bli forelagt og har rett til å uttale seg i saker som er viktige for foreldrenes forhold i barnehagen. Ved avstemning i foreldrerådet gis det en stemme for hver fremmøtte, og vanlig flertallsvedtak gjelder.

**4.2 FORELDREMØTER, SAMTALER M.M.**

Barnehagen arrangerer minst 2 foreldremøter i løpet av barnehageåret. Et for de nye foreldrene og et for hele foreldre gruppa. Alle foreldre/foresatte tilbys foreldresamtale.

Dugnad/ned-vask osv. gjennomføres etter behov.

1. **TILSETTING AV PERSONALE**

Eieren tilsetter personalet og fastsetter stillingsinstrukser. Styreren har anledning til å uttale seg ved tilsetting. Personalet må forplikte seg til å arbeide i samsvar med barnehagens vedtekter og instrukser.

Barnehagen skal ha en forsvarlig pedagogisk og administrativ ledelse. Barnehagen skal ha en daglig leder som har utdanning som førskolelærer eller annen høgskoleutdanning som gir barnefaglig og pedagogisk kompetanse.

Det skal være minimum en pedagogisk leder per 14 barn når barna er over 3 år, og en pedagogisk

leder per 7 barn når barna er under 3 år og barnas daglige oppholdstid er over 6 timer. Øvingsopplæring

Barnehagens eier plikter å stille barnehagen til disposisjon for øvingsopplæring for studenter som tar førskolelærerutdanning jfr. Barnehageloven § 24.

Taushetsplikt og opplysningsplikt

Alle ansatte i barnehagen har taushetsplikt i henhold til forvaltningsloven §§13 til 13f.

Barnehagepersonalet har opplysningsplikt til sosialtjenesten og barneverntjenesten slik det er

beskrevet i barnehagelovens §§ 45 og 46.

Politiattest

Den som skal arbeide i barnehage må legge fram tilfredsstillende politiattest.

1. **OPPTAK AV BARN**

Opptaksmyndighet:

Søknadsfristen er 1. mars. Søknaden er web-basert i Kristiansand kommune ved Oppvekstetaten. Styrer foretar deretter opptak etter de til enhver tid gjeldende kriterier.

Barnehagens opptakskrets:

Høietun barnehage er godkjent for barn i alderen 0-6 år. Opptakskrets defineres som:

* Barn fra nærmiljøet, dvs Mosby og deretter Torridal.
* Gruppens sammensetting i alder og kjønn.

Opptaksperiode:

Tildelt barnehageplass beholdes frem til skolestart. Opptaket skjer vanligvis i tidsrommet mars/april. Innen 1.mars må foreldrene gi beskjed om de vil beholde plassen 1 år til.

Opptakskriterier

1. Barn med rett til plass etter barnehageloven § 18

*”Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne.*

*Barn som det er fattet vedtak om etter lov om barneverntjenester §§ 5-1 første ledd bokstav a til d,*[*§ 3-1*](https://lovdata.no/lov/2021-06-18-97/%C2%A73-1)*og*[§ 3-4](https://lovdata.no/lov/2021-06-18-97/%C2%A73-4) *første ledd bokstav b, har rett til prioritet ved opptak i barnehage.*

Begrepet nedsatt funksjonsevne omfatter ulike fysiske funksjonsnedsettelser som utviklingshemming, språk- og talevansker, atferdsvansker og psykiske lidelser. Ikke enhver funksjonsnedsettelse gir rett til fortrinn ved opptak.

Frist for å levere dokumentasjon for å få innvilget prioritet i hovedopptaket er 1. mars.

2.1. Familie med alvorlig sykdom

Med sykdom forstås i denne forbindelse alvorlig, varig sykdom/funksjonshemming hos barnets foreldre eller søsken.

Dokumentasjonskrav: Erklæring fra lege eller spesialist innen 1. mars.

3. Søsken Gjelder søknad til samme barnehage som søsken har plass i på oppstartstidspunktet.

4. Barnehagens opptakskrets.

5. Barn av unge enslige foreldre skal prioriteres med barnehageplass i sitt nærområde.

Gjelder foresatte som er 19 år eller yngre i opptaksåret.

6. Øvrige søkere med rett til plass

Plass tildeles etter barnets alder innenfor aldersgruppen 3-5 år og 1-2 år. Det eldste barnet

tildeles plass først, fødselsdato legges til grunn for å avgjøre rekkefølgen på søkerne.

Barn regnes som 3 år fra det kalenderåret de fyller 3 år.

Spesialpedagogisk hjelp

Barn under opplæringspliktig alder har rett til spesialpedagogisk hjelp dersom de har særlige behov for det etter §31. Formålet med spesialpedagogisk hjelp er å gi barn tidlig hjelp og støtte i utvikling og læring av for eksempel språklige og sosiale ferdigheter. Spesialpedagogisk hjelp kan gis til barnet individuelt eller i gruppe. Hjelpen skal omfatte tilbud om foreldrerådgivning. Kommunen skal oppfylle retten til spesialpedagogisk hjelp for barn bosatt i kommunen.  
Kommunen skal sikre at barn med nedsatt funksjonsevne får et egnet individuelt tilrettelagt barnehagetilbud etter barnehageloven §37.

Helse og hygieniske forhold

Før et barn begynner i barnehage skal det legges fram erklæring om barnets helse, jfr Barnehageloven § 50. Dersom barnet har møtt til de ordinære undersøkelser på helsestasjonen, kan slik erklæring gis av barnets foresatte.

1. **OPPSIGELSE AV BARNEHAGEPLASS**

Oppsigelse må skje skriftlig med minst 1 måneds varsel. Ved utmelding må det betales for plassen ut inneværende måned samt påfølgende måned. Skjer utmelding i perioden 1. juni- 31. juli må det betales for plassen ut august måned. Barnehageplassen kan benyttes i oppsigelsesmåneden.

1. **ÅPNINGSTIDER**

Barnehagen er åpen fra kl. 07.00 til 16.30, mandag til fredag. Gjeldene fra 01.02.2025 Barnehagen er stengt i uke 28, 29 og 30.   
Nytt barnehageår starter i uke 32.  
Barnehagen har i tillegg 5 planleggingsdager i løpet av året. Barnehagen er stengt julaften og nyttårsaften, samt onsdag før skjærtorsdag. Ved ferieavvikling: er det 6 eller færre barn påmeldt, stenges barnehagen.

1. **BARNEHAGEÅRET**

Et barnehageår er 11 måneder, fra uke 32-28 og uke 31. Det vil si at barna må ta ut 4 uker ferie og 3 av dem skal være sammenhengende.

1. **FRAVÆR**

Ved fravær må det meldes fra til barnehagen fra første dag. Barn som pga. sykdom ikke kan følge vanlig rutine, som bl.a. å være ute, må holdes hjemme. Eget helseskjema, som fås i barnehagen, fylles ut når barnet har fått plass.

1. **MÅLTIDER OG KOSTPENGER**

Vi lager to måltider i barnehagen. Frokost er medbrakt niste. Det serveres frisk frukt og grønnsaker hver dag. Kostpenger er 425-, per måned.

1. **ANSVAR OG FORSIKRING**

Barna er ulykkesforsikret hele døgnet gjennom barnehagens «Barneforsikring». Barnehagen har ikke ansvar for barna til og fra barnehagen. Barnehagen er ikke ansvarlig for medbrakt leketøy.

1. **BETALING**

Betalingen skjer 15. i hver måned. Juli er betalingsfri måned.

100 % plass: kr. 2000,- pr mnd.

Søskenmoderasjon er 30 % på barn nr. to og 100 % på barn nr. tre.

Gjentatt manglende betaling blir betraktet som misligholdelse av plassen, og plassen kan bli oppsagt. Før dette inntreffer skal barnehagen ha sendt ut 2 purrebrev. Purregebyret er kr. 70,-. Førstegangs varsel sendes ut 1. i påfølgende måned og andregangs varsel den 15. Deretter går saken til inkasso.

Ved for sen henting av barn i barnehagen ilegges et gebyr på kr 500,-

1. **INTERNKONTROLL**

Barnehagen gjennomfører internkontroll med sjekkliste hvert år, jmf Barnehageloven § 9.

**17. LEKE OG OPPHOLDSAREAL**

Barnas leke og oppholdsareal er 80,5 kvm nede og 88,6 kvm oppe. Arealnormen pr barn over 3år settes til 4 kvm og 5,3 kvm for barn under 3 år.

**18. ÅRSPLAN**

Barnehagen skal ha en årsplan som gir en oversikt over aktivitetene i barnehagen og den pedagogiske virksomheten gjennom året. Gjennom behandling av årsplanen i styret kan foreldre og eier medvirke i utformingen av barnehagens innhold.

**19. IVERKSETTELSE OG ENDRINGER AV VEDTEKTER**

Vedtektene for Høietun barnehage gjøres gjeldene fra 01.06.03. Sist revidert: desember 2024.

Endringer av vedtekter foretas av barnehagens eier etter uttalelsene fra samarbeidsutvalget.